**RAZPISNA DOKUMENTACIJA**

**JAVNI RAZPIS ZA DODELITEV DRŽAVNIH POMOČI ZA UKREPE RAZVOJA PODEŽELJA V MESTNI OBČINI LJUBLJANA**

**V LETU 2023**

**VSEBINA RAZPISNE DOKUMENTACIJE**

I. POVABILO K ODDAJI VLOGE……………………………………….3

II. NAVODILO VLAGATELJEM ZA PRIPRAVO VLOGE…………….4

III. POSTOPEK ZA IZBIRO KONČNIH PREJEMNIKOV……………..5

IV. MERILA ZA OCENJEVANJE VLOG………………………………..6

V. SEZNAM UPRAVIČENIH STROŠKOV………………………………8

VI. RAZPISNI OBRAZCI…………………………………………………9

**I. POVABILO K ODDAJI VLOGE**

Mestna občina Ljubljana, Mestni trg 1, 1000 Ljubljana, vabi vse vlagatelje, da v skladu z objavljenim javnim razpisom za leto 2023 in to razpisno dokumentacijo, oddajo svojo vlogo za dodelitev državnih pomoči za ukrepe podeželja v Mestni občini Ljubljana v letu 2023.

Javni razpis se izvaja v skladu z določili Pravilnika o ukrepih za razvoj podeželja v Mestni občini Ljubljana (Uradni list RS, št. 36/15 in 81/16).

Predmet javnega razpisa je dodelitev nepovratnih sredstev za ukrepe razvoja podeželja na območju Mestne občine Ljubljana.

1. **DRŽAVNE POMOČI V SKLADU Z UREDBO KOMISIJE (EU) ŠT. 702/2014**

**UKREP 1** – Pomoč za naložbe v opredmetena sredstva na kmetijskih gospodarstvih v zvezi s primarno kmetijsko proizvodnjo – 14. člen Uredbe Komisije (EU) št. 702/2014

Pomoč iz ukrepa 1 se dodeli za:

Podukrep 1.1 – Posodabljanje kmetijskih gospodarstev za naložbe v rastlinsko proizvodnjo

Podukrep 1.2 – Posodabljanje kmetijskih gospodarstev za naložbe v živinorejsko proizvodnjo

Podukrep 1.3 – Urejanje pašnikov

Intenzivnost pomoči iz podukrepov 1.1, 1.2 in 1.3 je:

- do 50 %zneska upravičenih stroškov naložb na kmetijskih gospodarstvih na območjih z omejenimi možnostmi za kmetijsko dejavnost in

- do 40% zneska upravičenih stroškov naložb na ostalih območjih.

Najvišji skupni znesek pomoči iz podukrepov 1.1, 1.2 in 1.3 za posamezno naložbo na kmetijskem gospodarstvu lahko znaša do 10.000 eurov.

Vlogo za pomoč iz podukrepov 1.1, 1.2 in 1.3 predloži nosilec kmetijskega gospodarstva.

**UKREP 3** – Pomoč za naložbe za ohranjanje kulturne dediščine na kmetijskih gospodarstvih – 29. člen Uredbe Komisije (EU) št. 702/2014

Intenzivnost pomoči iz ukrepa 3 je:

- do 75 % zneska upravičenih stroškov naložbe na kmetijskih gospodarstvih na območjih z omejenimi možnostmi za kmetijsko dejavnost in

- do 60 % zneska upravičenih stroškov naložbe na ostalih območjih.

Najvišji skupni znesek pomoči iz ukrepa 3 za posamezno naložbo na kmetijskem gospodarstvu lahko znaša do 10.000 eurov.

Vlogo za pomoč iz ukrepa 3 predloži nosilec kmetijskega gospodarstva.

Pomoč, izvzeta z Uredbo Komisije (EU) št. 702/2014 se ne sme kumulirati s podporo *de minimis* v smislu Uredbe Komisije (EU) št. 1408/2013, glede na iste upravičene stroške, če bi bila s tako kumulacijo presežena intenzivnost pomoči ali znesek pomoči, ki sta določena v Uredbi Komisije (EU) št. 702/2014.

Pomoč iz Ukrepa 1 – Pomoč za naložbe v opredmetena sredstva na kmetijskih gospodarstvih v zvezi s primarno kmetijsko proizvodnjo – 14. člen Uredbe Komisije (EU) št. 702/2014 se ne dodeli za:

- naložbe za skladnost s standardi Evropske unije;

- investicije, ki se izvajajo izven območja MOL;

- že izvedena dela;

- investicije, ki so financirane iz drugih javnih virov Republike Slovenije ali Evropske unije;

- naložbe v živinorejsko proizvodnjo na kmetijskih gospodarstvih, ki se ukvarjajo z rejo toplokrvnih pasem konj, prašičev, perutnine in kuncev.

Pomoči za ukrepe na podlagi Uredbe Komisije (EU) št. 702/2014 se ne dodeli za davek na dodano vrednost, razen, kadar po predpisih, ki urejajo davek na dodano vrednost, le-ta ni izterljiv.

Pomoč za ukrepe na podlagi Uredbe komisije (EU) št. 702/2014 se lahko dodeli le kmetijskim gospodarstvom (mikro podjetjem), ki niso naslovniki neporavnanega naloga za izterjavo na podlagi predhodnega sklepa Komisije (EU), s katerim je bila pomoč razglašena za nezakonito in nezdružljivo z notranjim trgom in niso podjetja v težavah.

Pomoč za ukrep 1 in 3 iz tega javnega razpisa se lahko dodeli le kmetijskim gospodarstvom/mikro podjetjem, ki niso podjetja v težavah.

**2. POMOČI *DE MINIMIS* V SKLADU Z UREDBO KOMISIJE (EU) ŠT. 1407/2013**

**UKREP 4** –Pomoč za naložbe v predelavo in trženje kmetijskih in živilskih proizvodov

ter za naložbe v nekmetijsko dejavnost na kmetijskem gospodarstvu – *de minimis*

Pomoč iz ukrepa 4 se dodeli za:

- predelavo primarnih kmetijskih proizvodov, gozdnih sadežev in zelišč;

- prodajo pridelkov in izdelkov s kmetij;

- turizem na kmetiji;

- predelavo gozdnih lesnih sortimentov.

**UKREP 5** –Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja *– de minimis*

Intenzivnost pomoči iz ukrepa 4 je do 50 % upravičenih stroškov oziroma do 10.000 eurov za posamezno naložbo.

Intenzivnost pomoči iz ukrepa 5 je do 100 % upravičenih stroškov.

Vlogo za pomoč iz ukrepa 4 in 5 predloži član kmetijskega gospodarstva.

Pomoč *de minimis* se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

Pomoč *de minimis* se ne sme uporabljati za nabavo vozil za cestni prevoz tovora.

Skupna vrednost pomoči *de minimis*, dodeljena enotnemu podjetju v obdobju zadnjih treh proračunskih let, ne glede na obliko in namen pomoči ter ne glede na to, ali se pomoč dodeli iz sredstev MOL, države ali Evropske unije, ne sme preseči 200.000 eurov, v primeru podjetij, ki delujejo v komercialnem cestnem tovornem prometu, znaša zgornja dovoljena meja pomoči 100.000 eurov.

Pomoč za ukrep 4 in 5 iz tega javnega razpisa se lahko dodeli le kmetijskim gospodarstvom (mikro podjetjem), ki niso podjetja v težavah.Pomoč za Ukrepe v skladu z Uredbo komisije (EU) št. 702/2014 in Ukrepe *de minimis* v skladu z Uredbo Komisije (EU) št. 1407/2013 se ne sme uporabljati za nakup rabljene opreme in naprav.

Do pomoči za Ukrepe v skladu z Uredbo komisije (EU) št. 702/2014 in Ukrepe *de minimis* v skladu z Uredbo Komisije (EU) št. 1407/2013, niso upravičene pravne in fizične osebe, ki ustrezajo kriterijem za mikro podjetja, ki nimajo poravnanih zapadlih obveznosti do MOL, države ali do zaposlenih v podjetju.

Upravičenci pomoči za Ukrepe v skladu z Uredbo komisije (EU) št. 702/2014 in Ukrepe *de minimis* v skladu z Uredbo Komisije (EU) št. 1407/2013 ne smejo pričeti z izvedbo naložbe pred prejemom sklepa o dodelitvi pomoči.

Upravičenci lahko vložijo skupaj **največ dve vlogi (po eno vlogo za posamezno naložbo**) za pomoči izukrepov v tem javnem razpisu.

Primeri:

**Ukrep 1**

**Podukrep 1.1 – Posodabljanje kmetijskih gospodarstev** **za naložbe v rastlinsko proizvodnjo**

Upravičeni so stroški postavitve novega ali obnove sadnega nasada (priprava zemljišča, nakup opor, mrež za ograjo, večletnega sadilnega materiala, razen jagod). Vlagatelj vlogo za upravičene stroške vloži posebej za postavitev novega in posebej vlogo za obnovo sadnega nasada. Izvedbeni načrt za postavitev ali obnovo sadnega nasada izdela strokovno usposobljena organizacija. Vsebovati mora: opis investicije, opis izvedbe vključno s potrebnimi tehnološkimi ukrepi (priprava zemljišča, postavitev opore, sajenje, obdelava tal), opis tehnologije pridelave (gojitvena oblika, gnojenje, varstvo rastlin pred boleznimi in škodljivci), ekonomika pridelave, načrt nasada s skico postavitve ter popis potrebnega materiala in predvidenih del. Za postavitev novega ali obnovo sadnega nasada se od zemeljskih del upoštevajo le dela, ki predstavljajo nezahtevne agromelioracije.

Upravičeni so stroški nakupa in postavitve zaščite pred neugodnimi vremenskimi razmerami (protitočne mreže ipd.). Izvedbeni načrt za postavitev protitočne mreže mora vsebovati: opis investicije, načrt postavitve protitočne mreže, načrt sadnega nasada z vrisano postavitvijo mreže in popis potrebnega materiala ter predvidenih del .

**Podukrep 1.2 – Posodabljanje kmetijskih gospodarstev za naložbe v živinorejsko proizvodnjo**

Upravičeni so stroški rekonstrukcije ali adaptacije objektov za rejo živali in pomožnih kmetijskih objektov na kmetiji, ki služijo primarni kmetijski proizvodnji (stroški materiala in storitev) – vlagatelj vlogo za upravičene stroške vloži posebej za rekonstrukcijo ali adaptacijo objekta za rejo živali ali posebej za rekonstrukcijo ali adaptacijo enega pomožnega kmetijskega objekta. Do sredstev javnega razpisa za podukrep 1.2 so upravičena kmetijska gospodarstva, ki na kmetijskem gospodarstvu redijo živali, v najmanj tolikšnem številu, kot je zahtevanih ležišč za posamezno kategorijo živali.

**Podukrep 1.3 – Urejanje pašnikov**

Upravičeni so stroški nakupa opreme za ograditev in pregraditev pašnikov z električno ograjo;

in stroški nakupa opreme za ureditev napajališč za živino. Vlagatelj vloži eno vlogo za obe vrsti upravičenih stroškov.

**Ukrep 3 – Pomoč za naložbe za ohranjanje kulturne dediščine na kmetijskih gospodarstvih**

Upravičeni so stroški za naložbe v obnovo kmetijskih stavb kot so kašča, kozolec, skedenj, svinjak, čebelnjak itd. (stroški za nabavo materiala za obnovo, stroški za izvajanje del). Vlagatelj lahko vloži vlogo za upravičene stroške le za en objekt.

**Ukrep 4 – Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetijskem gospodarstvu – *de minimis***

Upravičeni stroški so stroški nakupa opreme in naprav in stroški gradnje ali obnove objekta zapredelavo primarnih kmetijskih proizvodov, gozdnih sadežev in zelišč. Vlagatelj lahko vloži eno vlogo za upravičene stroške vseh vrst navedenih predelav (predelavo primarnih kmetijskih proizvodov, gozdnih sadežev in zelišč) ali eno vlogo le za tisto vrsto predelave, za katero ima interes. Vlagatelj vloži vlogo za vsako vrsto upravičenih stroškov posebej (za stroške nakupa opreme in naprav, za stroške gradnje in za obnovo objekta).

Upravičeni stroški so stroški nakupa opreme in naprav za prodajo pridelkov in izdelkov s kmetij in stroški gradnje ali obnove objekta za prodajo pridelkov in izdelkov s kmetij. Vlagatelj vloži vlogo za vsako vrsto upravičenih stroškov posebej (za stroške nakupa opreme in naprav, za stroške gradnje in za obnovo objekta).

Upravičeni stroški so stroški nakupa opreme in naprav za turizem na kmetiji in stroški gradnje ali obnove objekta za turizem na kmetiji. Vlagatelj vloži vlogo za vsako vrsto upravičenih stroškov posebej (za stroške nakupa opreme in naprav, za stroške gradnje in za obnovo objekta).

Vlogi je potrebno poleg ostalih dokazil priložiti:

 - najmanj dve ponudbi oziroma predračunaza upravičene stroške načrtovane naložbe. Pri ukrepu 1, 3 in 4, kjer so naložbe povezane z gradnjami, rekonstrukcijo, adaptacijo (npr. postavitev protitočnih mrež, postavitev sadnih nasadov, objekti za rejo živali in pomožni kmetijski objekti ali objekti za čebelarjenje, urejanje pašnikov, gradnja ali obnova objekta za prodajo pridelkov in izdelkov s kmetij ipd.), je obvezna osnova za pridobitev ponudbe oz. predračuna posebej pripravljen, popis del in materiala/opreme/naprav. Ponudbe oz. predračuni izdelani na podlagi natančnega popisa del in materiala/opreme/naprav, morajo biti pripravljeni tako, da so med seboj popolnoma primerljive, kar pomeni, da je možno primerjati najpomembnejše karakteristike in količine posameznega materiala, opreme ali delov opreme/naprav, storitev, cene, plačilnih pogojev itd.

- soglasje lastnika/solastnika nepremičnine. Podpisano soglasje lastnika/solastnika nepremičnine se priloži vlogi kot obvezna priloga, če upravičenec ni lastnik nepremičnine, ki je predmet naložbe ali v primeru, če je solastnikov, ki niso upravičene več osebe.

Pojmi uporabljeni v tem javnem razpisu in razpisni dokumentaciji imajo naslednji pomen:

1. "mikro podjetje" pomeni podjetje, ki izpolnjuje merila iz Priloge I Uredbe Komisije (EU) št. 702/2014;

2. "kmetijsko gospodarstvo" pomeni enoto, ki obsega zemljišče, objekte in naprave, ki se uporabljajo za primarno kmetijsko proizvodnjo;

3. "nosilec kmetijskega gospodarstva" je pravna ali fizična oseba, ki je pooblaščena ali upravičena, da za kmetijsko gospodarstvo vlaga vloge iz naslova ukrepov iz Pravilnika o ukrepih za razvoj podeželja v Mestni občini Ljubljana za programsko obdobje 2015-2020 (Uradni list RS, št. 36/15 in 194/20);

4. "opredmetena sredstva" pomenijo sredstva, ki jih sestavljajo zemljišča, stavbe in obrati, stroji in oprema;

5. "intenzivnost pomoči" pomeni bruto znesek pomoči, izražen kot odstotek upravičenih stroškov pred odbitkom davkov ali drugih dajatev;

6. "enotno podjetje" pomeni subjekte iz druge alineje prvega odstavka 6. člena Pravilnika o ukrepih za razvoj podeželja v Mestni občini Ljubljana za programsko obdobje 2015-2020 (Uradni list RS, št. 36/15 in 194/20), ki so med seboj najmanj v enem od naslednjih razmerij:

1. podjetje ima večino glasovalnih pravic delničarjev ali družbenikov drugega podjetja;
2. podjetje ima pravico imenovati ali odpoklicati večino članov upravnega, poslovnega ali nadzornega organa drugega podjetja;
3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
4. podjetje, ki je delničar ali družbenik drugega podjetja na podlagi dogovora z drugimi delničarji ali družbeniki navedenega podjetja samo nadzoruje večino glasovalnih pravic delničarjev ali družbenikov navedenega podjetja;
5. podjetje, ki je v katerem koli razmerju iz točk a) do d) te alineje preko enega ali več drugih podjetij.

**II. NAVODILO VLAGATELJEM ZA PRIPRAVO VLOGE**

Vloga mora biti izdelana in oddana v skladu z objavljenim Javnim razpisom za dodelitev državnih pomoči za ukrepe razvoja podeželja v Mestni občini Ljubljana v letu 2023 in razpisno dokumentacijo.

Vloga je popolna**,** če upravičenec do objavljenega roka za oddajo vlogo pošlje pravilno zapečateno in opremljeno ovojnico, ki vsebuje: pravilno in v celoti izpolnjeno ter podpisano vlogo, (pravne osebe opremljeno vlogo z žigom, če poslujejo z žigom), sestavljeno iz vloge, priloge k vlogi in ostale zahtevane dokumentacije navedene na vlogi.

Vloga je ustrezna, če je pripravljena v skladu z razpisno dokumentacijo in izpolnjuje pogoje iz javnega razpisa.

Obrazci iz te razpisne dokumentacije morajo biti izpolnjeni, podpisani ter žigosani na izvirniku. Če je iz tehničnih razlogov posamezen obrazec izpolnjen kako drugače, mora besedilo v celoti ustrezati zahtevam razpisovalca, obrazec pa mora biti priložen izvirniku.

Vlagatelji morajo vloge oddati izključno po pošti, kot priporočeno pošiljko, na naslov: Mestna občina Ljubljana, p.p. 25, 1001 Ljubljana, v rokih določenih v javnem razpisu. Vloge morajo biti poslane v zaprti ovojnicivelikosti A4 ali večja, z obvezno uporaboobrazca **»OBRAZEC OVOJNICA«.** Iz »Obrazca ovojnica« je potrebno izrezati tabelo, jo izpolniti ter nalepiti na sprednjo stran zaprte ovojnice.

**V primeru, da vlagatelj pošilja dve vlogi za upravičene stroške dveh naložb, mora biti vsaka vloga v svoji kuverti z vsemi pripadajočimi dokazili .**

Razpisna dokumentacija je vlagateljem na voljo, od dneva objave, pa do zaključka javnega razpisa, na spletni strani MOL: <http://www.ljubljana.si/si/mol/razpisi-razgrnitve-objave/> ali pa jo v teh rokih lahko zainteresirani dvignejo vsak uradni dan v času uradnih ur na Odseku za razvoj podeželja Oddelka za varstvo okolja, Mestna občina Ljubljana, Zarnikova 3, Ljubljana.

Dodatne informacije v zvezi z razpisno dokumentacijo in postopkom javnega razpisa lahko vlagatelji dobijo vsak delovni dan pri Teodori Makoter tel.: 01/306 43 11 ali Maruški Markovčič, tel.: 01/306 43 09 med 9. in 12. uro ter na elektronskem naslovu teodora.makoter@ljubljana.si in maruska.markovcic@ljubljana.si, oziroma pri lokalnih kmetijskih svetovalcih.

Posebej bodite pozorni, da na obrazcu »**VLOGA 1** « pod točko **3.0. Podatki o naložbi** natančno navedete zahtevane podatke iz javnega razpisa. Potrebno je vpisati ukrep in podukrep v kolikor obstaja v okviru ukrepa in navesti vrsto upravičenih stroškov ukrepa ali podukrepa iz razpisa.

Pod točko **4.0 Predstavitev naložbe,** na kratko predstavite naložbo in napišete, kaj boste z naložbo dosegli oz. kakšen bo njen učinek za vaše kmetijsko gospodarstvo/mikro podjetje/ (povečanje proizvodnje, višje cene končnega izdelka, zaposlitev, olajšano delo ...) navesti osnovna dela/storitve, material in/ali opremo/naprave, ki je potrebna za izvedbo naložbe. Opis in vizijo razvoja dejavnosti lahko pripravite tudi na posebnem listu, besedilo mora v celoti ustrezati besedilu predpisanega obrazca in biti priloženo izvirniku obrazca.

Za **UKREP 3** – **Pomoč za naložbe za ohranjanje kulturne dediščine na kmetijskih gospodarstvih** je potrebno k vlogi priložiti fotokopijo kulturno varstvenega soglasja. Postopek pridobitve Kulturnovarstvenega soglasja je sledeč:

Kandidati, ki želijo pridobiti sredstva za to naložbo morajo najprej pridobiti Kulturnovarstvene pogoje, ki jih izda Zavod za varstvo kulturne dediščine Slovenije, Območna enota Ljubljana, Tržaška 4, 1000 Ljubljana (v nadaljevanju ZVKDS, OE Ljubljana).

Kandidat, na ZVKDS, OE Ljubljana preveri ali je njegova nepremičnina vpisana v register kulturne dediščine, ki ga vodi Ministrstvo za kulturo.

Če nepremičnina ni vpisana v register, pristojni konservator opravi ogled in valorizacijo na terenu. Če nepremičnina ustreza pogojem za vpis, pripravi ZVKDS, OE Ljubljana predlog za vpis v Register kulturne dediščine. Predlog posreduje na ministrstvo pristojno za kulturo, INDOK center, ki sprejme sklep o vpisu v register (postopek traja lahko tudi dva meseca).

Za enoto kulturne dediščine, ki je vpisana v registru, vloži stranka Vlogo za izdajo kulturnovarstvenih pogojev*.*Obrazec za vlogo je objavljen na spletni strani <http://www.zvkds.si/sl/zvkds/nasveti-za-lastnike/vloge/>.

Po prejetju vloge ZVKDS, OE Ljubljana v dveh tednih izdaKulturnovarstvene pogoje.

Na osnovi prejetih Kulturnovarstvenih pogojev vlagatelj pripravi idejno zasnovo oz. projektno dokumentacijo za gradnjo v primerih, ko gre za poseg, ki zahteva v skladu z Zakonom o graditvi objektov**,** gradbeno dovoljenje. Če gradbeno dovoljenje za načrtovani poseg ni potrebno, mora vlagatelj k Vlogi za izdajo kulturnovarstvenega soglasja priložiti natančno izrisano idejno zasnovo z vsemi merami in materiali ter popis del. Priložiti mora tudi predračune.

Obrazec *Vloge za izdajo kulturnovarstvenega soglasja*, je prav tako kot pogoji, objavljen na spletni strani <http://www.zvkds.si/sl/zvkds/nasveti-za-lastnike/vloge/> .

**Vse dodatne informacije dobite pri Andreji Bahar Muršič, 01 241 07 14, ali Damjani Pediček Terseglav, 01 241 07 32.**

**III. POSTOPEK ZA IZBIRO KONČNIH PREJEMNIKOV**

1. Vloge prispele na javni razpis pregleda in oceni komisija, ki jo je za ta namen imenoval župan Mestne občine Ljubljana. Komisija bo vse prispele vloge odprla in ugotovila njihovo popolnost ter jih ocenila v skladu z merili iz javnega razpisa. O pregledu in oceni vlog sestavi komisija zapisnik. Odpiranje vlog ne bo javno.

2. Nepopolne in nepravočasne prispele vloge bodo zavržene, neustrezne pa zavrnjene.

Zavržene bodo vloge:

* ki ne bodo poslane v roku in na način določen v VII. točki besedila javnega razpisa;
* ki ne bodo vsebovale vseh dokazil in drugih sestavin, ki jih zahteva besedilo razpisa in razpisne dokumentacije za posamezno razpisno področje in ne bodo dopolnjene v roku za dopolnitev vloge (nepopolne vloge).

Vlagatelja nepopolne vloge, komisija v roku 8 (osmih) dni od odpiranja vlog, pisno pozove, da jo dopolni v (treh) 3 dneh od prejema obvestila. Nepopolne vloge, ki v navedenem roku niso dopolnjene, se zavrže.

Zavrnjene bodo vloge:

* tistih vlagateljev, ki ne bodo izpolnjevale pogojev, določenih v besedilu razpisa in razpisne dokumentacije za posamezni namen;
* ki jih strokovna komisija na podlagi meril za ocenjevanje in vrednotenje, ocenila kot neustrezne;
* tistih vlagateljev, ki so v fazi ocenjevanja vlog dosegli najnižje število točk v okviru posamezne vrste ukrepa, vendar le v primeru, če zaprošena sredstva vseh vlagateljev presegajo okvirno višino razpoložljivih sredstev po posameznih vrstah oziroma sklopih ukrepov.

3. MOL bo vse vlagatelje vlog obvestila o izidu razpisa v roku 45 dni po zaključku odpiranja vlog.

Na podlagi predloga komisije bo o izbranih, zavrnjenih in zavrženih vlogah, po pooblastilu župana s sklepom, odločila direktorica MU MOL, o pritožbi zoper ta sklep pa župan MOL.

4. Vlagatelj vloge lahko v roku (osem) 8 dni od prejema sklepa vloži pritožbo na župana MOL na naslov: Mestna občina Ljubljana, p. p. 25, 1001 Ljubljana. V pritožbi morajo biti natančno opredeljeni razlogi, zaradi katerih vlaga pritožbo. Predmet pritožbe ne morejo biti postavljena merila za ocenjevanje vlog.

5. Sredstva bodo upravičenci koristili v skladu s sklenjenimi pogodbami: Pogodba o dodelitvi državne pomoči, Pogodbe o dodelitvi državne pomoči *de minimis* in Pogodbe o dodelitvi državne pomoči *de minimis* za izvedbo izobraževanj in usposabljanj.

Prejemnik je dolžan vrniti sredstva prejeta v skladu s pogodbami, skupaj z zakonitimi zamudnimi obrestmi od dneva prejetja sredstev do dneva njihovega vračila, če se poleg ostalih določil ugotovi:

* da ni izvedel celotne naložbe v roku, določenem s to pogodbo;
* da je izplačana sredstva deloma ali v celoti uporabil nenamensko ali da jih je pridobil na podlagi navedbe neresničnih podatkov;
* da končane naložbe ni uporabljal za namen, za katerega je pridobil sredstva, toliko časa, kot je določeno s to pogodbo;
* da je za enak namen in iz enakega naslova že pridobil finančna sredstva;
* ali, če prejemnik kako drugače ni izpolnil svojih obveznosti iz te pogodbe.

Zahtevek za izplačilo sredstev mora prejemnik posredovati na MOL izključno v elektronski obliki kot **e-račun** skladno z veljavnimi predpisi. Na zahtevku mora biti obvezno navedena številka pogodbe C7560-23-xxxxx, ki je hkrati številka referenčnega dokumenta na e-računu, sicer se le-ta zavrne kot nepopoln. Zahtevek e- račun prejemnik izstavi na naslov: Mestna občina Ljubljana, Mestni trg 1, 1000 Ljubljana, za OVO – razvoj podeželja. Računi o nastalih stroških, ki so bistven del zahtevka morajo biti primerljivi z izbrano ponudbo oziroma predračunom in specificirani tako, da je material, oprema ali del opreme ali storitve preverljiv. Plačani morajo biti preko transakcijskega računa odprtega v Republiki Sloveniji. K zahtevku za izplačilo sredstev mora prejemnik predložiti fotokopije računov oziroma druge knjigovodske listine, ki vsebinsko utemeljujejo nastale stroške ter dokazila o plačilu priloženih računov (potrdila o izvedenih transakcijah). Na potrdilu o plačilu mora biti nedvoumno razviden namen plačila in številka računa, kamor so bila sredstva nakazana.

Upravičenec mora hraniti vso dokumentacijo, ki je bila podlaga za pridobitev sredstev po pogodbi še 10 let od pridobitve sredstev.

**E-račun** lahko upravičenci vložijo preko brezplačnega portala UJPeRačun do katerega je možno dostopati preko povezave <https://eracuni.ujp.gov.si>. V oknu *Pomoč uporabnikom* najdete kontakt za vsebinska in tehnična vprašanja za pripravo in pošiljanje e-računa.

**IV. MERILA ZA OCENJEVANJE VLOG**

**DRŽAVNE POMOČI V SKLADU Z UREDBO KOMISIJE (EU) ŠT. 702/2014)**

**UKREP 1 – Pomoč za naložbe v opredmetena sredstva na kmetijskih gospodarstvih v zvezi s primarno kmetijsko proizvodnjo – 14. člen Uredbe Komisije (EU) št. 702/2014**

Podukrep 1.1 – Posodabljanje kmetijskih gospodarstev za naložbe v rastlinsko proizvodnjo

Podukrep 1.2 – Posodabljanje kmetijskih gospodarstev za naložbe v živinorejsko proizvodnjo

Podukrep 1.3 – Urejanje pašnikov

**UKREP 3 – Pomoč za naložbe za ohranjanje kulturne dediščine na kmetijskih gospodarstvih -29. člen Uredbe Komisije (EU) št. 702/2014**

Merila za dodelitev državne pomoči za ukrep 1, podukrep 1.1, 1.2 in 1.3 ter za ukrep 3 so:

- prejeta javna sredstva za naložbe v kmetijska gospodarstva od leta 2018

- upravičenec še ni prejel podpore iz javnih sredstev 30 točk

- upravičenec enkrat prejel podporo iz javnih sredstev 20 točk

- upravičenec dvakrat prejel podporo iz javnih sredstev 10 točk

- upravičenec trikrat in več prejel podporo iz javnih sredstev 5 točk

- starost vlagatelja

- do 40 let 10 točk

- 41 let in več 5 točk

- izobrazba vlagatelja

- kmetijska poklicna šola ali višja stopnja izobrazbe kmetijske smeri 20 točk

- druga višja, visoka šola 15 točk

- druga srednja šola 10 točk

- osnovna šola 5 točk

- standard kmetijske pridelave

 a) rastlinska

 - ekološka pridelava 10 točk

 - integrirana pridelava ali pridelava višje kakovosti 5 točk

 b) živinoreja

 reja živali:

 - kmetijskeo gospodarstvo se ukvarja s prosto rejo 10 točk

 - kmetijsko gospodarstvo se usmerja v prosto rejo 5 točk

 čebelarjenje:

 - z 30 in več čebeljimi družinami 10 točk

 - z 21 čebeljimi družinami 5 točk

- status upravičenca

- kmetijstvo mu je osnovna dejavnost 10 točk

- kmetijstvo mu ni osnovna dejavnost 5 točk

- delež lastnih sredstev za izvedbo naložbe

- 70 % in več lastnih sredstev 10 točk

- 69 % in manj lastnih sredstev 5 točk

- območje v katerem leži kmetijsko gospodarstvo

- območje z omejenimi možnostmi 10 točk

- ostala območja 5 točk

Za dodelitev državnih pomoči zaukrep 3 se namesto merila standard kmetijske pridelave in izobrazba vlagatelja, upošteva naslednje merilo:

- starost objekta

- od 51 let in več 30 točk

- do 50 let 15 točk

Skupno je možno pri ocenjevanju dobiti maksimalno 100 točk.

**POMOČI DE MINIMIS V SKLADU Z UREDBO KOMISIJE (EU) ŠT. 1407/2013**

**UKREP 4 –Pomoč za naložbe v predelavo in trženje kmetijskih in živilskih proizvodov**

**ter za naložbe v nekmetijsko dejavnost na kmetijskem gospodarstvu - *de minimis***

Merila za dodelitev pomoči zaukrep 4 so:

- prejeta javna sredstva za naložbe na kmetijskem gospodarstvu od leta 2018

 - upravičenec še ni prejel podpore iz javnih sredstev 30 točk

- upravičenec enkrat prejel podporo iz javnih sredstev 20 točk

- upravičenec dvakrat prejel podporo iz javnih sredstev 10 točk

- upravičenec trikrat in več prejel podporo iz javnih sredstev 5 točk

- starost vlagatelja

- do 40 let 10 točk

- 41 let in več 5 točk

- izobrazba vlagatelja

- druga višja, visoka šola 15 točk

- druga srednja šola 10 točk

- osnovna šola 5 točk

- status dejavnosti

- dopolnitev ali razvoj obstoječe dejavnosti 10 točk

- dejavnost se začenja na novo 5 točk

- delež lastnih sredstev za izvedbo naložbe

- 70 % in več lastnih sredstev 20 točk

- 69 % in manj lastnih sredstev 10 točk

- območje v katerem leži kmetijsko gospodarstvo

- območje z omejenimi možnostmi 15 točk

- ostala območja 5 točk

Skupno je možno pri ocenjevanju dobiti maksimalno 100 točk.

**UKREP 5 – Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja – *de minimis***

Merilo za dodelitev pomoči za ukrep 5je:

 - vse vloge, ki izpolnjujejo pogoje za pridobitev sredstev se ocenijo s 100 točkami.

**V. SEZNAM UPRAVIČENIH STROŠKOV**

Sofinancirajo se sledeči upravičeni stroški za posamezne ukrepe in podukrepe.

**Ukrep 1 – Pomoč za naložbe v opredmetena sredstva na kmetijskih gospodarstvih v zvezi s primarno kmetijsko proizvodnjo – 14. člen Uredbe Komisije (EU) št. 702/2014**

**Podukrep 1.1 – Posodabljanje kmetijskih gospodarstev** **za naložbe v rastlinsko proizvodnjo**

Pomoč iz podukrepa 1.1 se dodeli za kritje naslednjih upravičenih stroškov:

- stroški nakupa rastlinjaka, montaže ter opreme v rastlinjaku;

- stroški nakupa in postavitve zaščite pred neugodnimi vremenskimi razmerami (protitočne mreže ipd.);

- stroški postavitve novega ali obnove sadnega nasada (priprava zemljišča, nakup opor, mrež za ograjo, večletnega sadilnega materiala, razen jagod);

- stroški nakupa sadilnega materiala za postavitev nasada špargljev.

**Podukrep 1.2 – Posodabljanje kmetijskih gospodarstev za naložbe v živinorejsko proizvodnjo**

Pomoč iz podukrepa 1.2 se dodeli za kritje naslednjih upravičenih stroškov:

- stroški gradnje enoetažnih objektov za rejo živali do vključno 100 m2 površine, ki služijo primarni kmetijski proizvodnji (stroški materiala in storitev);

- stroški rekonstrukcije ali adaptacije objektov za rejo živali in pomožnih kmetijskih objektov na kmetiji, ki služijo primarni kmetijski proizvodnji (stroški materiala in storitev);

- stroški nakupa opreme objektov za rejo živali (oprema za odstranjevanje gnoja, napajalna, krmilna, molzna, prezračevalna oprema ipd.).

**Podukrep. 1.3 – Urejanje pašnikov**

Pomoč iz podukrepa 1.3 se dodeli za kritje naslednjih upravičenih stroškov:

- stroški nakupa opreme za ograditev in pregraditev pašnikov z električno ograjo;

- stroški nakupa opreme za ureditev napajališč za živino.

**Ukrep 3 – Pomoč za naložbe za ohranjanje kulturne dediščine na kmetijskih gospodarstvih**

Pomoč iz ukrepa 3 se dodeli za kritje naslednjih upravičenih stroškov:

- stroški za naložbe v obnovo kmetijskih stavb kot so kašča, kozolec, skedenj, svinjak, čebelnjak itd. (stroški za nabavo materiala za obnovo, stroški za izvajanje del).

**Ukrep 4 – Pomoč za naložbe v predelavo in trženje kmetijskih in živilskih proizvodov**

 **ter naložbe v nekmetijsko dejavnost na kmetijskem gospodarstvu**

Pomoč iz ukrepa 4 se dodeli za kritje naslednjih upravičenih stroškov:

- stroški nakupa opreme in naprav zapredelavo primarnih kmetijskih proizvodov, gozdnih sadežev in

 zelišč

- stroški gradnje ali obnove objekta zapredelavo primarnih kmetijskih proizvodov, gozdnih sadežev

 in zelišč

- stroški nakupa opreme in naprav za prodajo pridelkov in izdelkov s kmetij

- stroški gradnje ali obnove objekta za prodajo pridelkov in izdelkov s kmetij

- stroški nakupa opreme in naprav za turizem na kmetiji

- stroški gradnje ali obnove objekta za turizem na kmetiji

- stroški nakupa opreme in naprav za predelavo gozdnih lesnih sortimentov.

**Ukrep 5 – Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja – *de minimis***

Pomoč iz ukrepa 5 se dodeli za kritje naslednjih upravičenih stroškov:

- stroški tečajev za pridobitev certifikata nacionalne poklicne kvalifikacije.

**VI. RAZPISNI OBRAZCI**

1. **VLOGA 1**

VLOGA ZA DODELITEV DRŽAVNE POMOČI ZA UKREPE RAZVOJA PODEŽELJA V MESTNI OBČINI LJUBLJANA V LETU 2023

DRŽAVNE POMOČI V SKLADU Z UREDBO KOMISIJE (EU) ŠT. 702/2014)

UKREP 1 – Pomoč za naložbe v opredmetena sredstva na kmetijskih gospodarstvih v zvezi s primarno kmetijsko proizvodnjo – (14. člen Uredbe Komisije (EU) št. 702/2014)

Podukrep 1.1 – Posodabljanje kmetijskih gospodarstev za naložbe v rastlinsko proizvodnjo

Podukrep 1.2 – Posodabljanje kmetijskih gospodarstev za naložbe v živinorejsko proizvodnjo

Podukrep 1.3 – Urejanje pašnikov

UKREP 3 – Pomoč za naložbe za ohranjanje kulturne dediščine na kmetijskih gospodarstvih – (29. člen Uredbe Komisije (EU) št. 702/2014)

s prilogami:

Priloga št. 1 k Vlogi 1 – IZJAVA

Priloga št. 2 k Vlogi 1 – IZJAVA

Priloga št. 3 k Vlogi 1 – IZJAVA

Priloga št. 4 k Vlogi 1 – IZJAVA

Priloga št. 5 k Vlogi 1 – SOGLASJE LASTNIKA/SOLASTNIKA

Pogodba o dodelitvi državne pomoči – vzorec

2. **VLOGA 2**

VLOGA ZA DODELITEV DRŽAVNE POMOČI ZA UKREPE RAZVOJA PODEŽELJA V MESTNI OBČINI LJUBLJANA V LETU 2023

POMOČI *DE MINIMIS* V SKLADU Z UREDBO KOMISIJE (EU) ŠT. 1407/2013

UKREP 4 – Pomoč za naložbe v predelavo in trženje kmetijskih in živilskih proizvodov

ter za naložbe v nekmetijsko dejavnost na kmetijskem gospodarstvu- *de minimis*

s prilogami:

Priloga št. 1 k Vlogi 2 – IZJAVA

Priloga št. 2 k Vlogi 2 – IZJAVA

Priloga št. 3 k Vlogi 2 – IZJAVA

Priloga št. 4 k Vlogi 2 – OPIS IN VIZIJA RAZVOJA DEJAVNOSTI

Priloga št. 5 k Vlogi 2 – SOGLASJE LASTNIKA/SOLASTNIKA

Pogodba o dodelitvi državne pomoči *de minimis –* vzorec

3. **VLOGA 3**

VLOGA ZA DODELITEV DRŽAVNIH POMOČI ZA UKREPE RAZVOJA PODEŽELJA V MESTNI OBČINI LJUBLJANA V LETU 2023

POMOČI *DE MINIMIS* V SKLADU Z UREDBO KOMISIJE (EU) ŠT. 1407/2013

UKREP 5 – Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja – *de minimis*

s prilogami:

Priloga št. 1 k Vlogi 3 – IZJAVA

Priloga št. 2 k Vlogi 3 – IZJAVA

Pogodba o dodelitvi državne pomoči *de minimis* za izvedbo izobraževanj in usposabljanj – vzorec

4. **OBRAZEC OVOJNICA**